আজমল আলী চৌধুরী
আজমল আলী চৌধুরী (১৯১৬–১৮ ডিসেম্বর ১৯৭১) ছিলেন একজন রাজনীতিবিদ এবং পাকিস্তানের সাবেক কেন্দ্রীয় শিল্প, প্রাকৃতিক সম্পদ ও বাণিজ্য মন্ত্রী। তিনি পাকিস্তানের চতুর্থ জাতীয় পরিষদের সদস্য (এমএনএ) ছিলেন। মুহাম্মদ আলী জিন্নাহর সাথে তার ঘনিষ্ঠ সম্পর্ক এবং ১৯৪৭ সালের সিলেট গণভোটের সময়ের অবদানের জন্য তিনি শেরে সিলেট হিসেবে পরিচিত ছিলেন। তিনি উর্দুকে পাকিস্তানের জাতীয় ভাষা করার পক্ষে ছিলেন। বাংলাদেশের স্বাধীনতা যুদ্ধের সময় পাকিস্তানকে সমর্থন করার পর তিনি ব্যাপকভাবে সমালোচিত হন।